

**REPUBLIKA HRVATSKA**

**ZADARSKA ŽUPANIJA**

**OPĆINA JASENICE**

**OPĆINSKO VIJEĆE**

**KLASA: 601-02/21-01/07**

**URBROJ: 2198/21-02-01/01**

**JASENICE, 13 . listopada 2021.**

Na temelju čl. 35. i 48. Zakona o predškolskom odgoju i obrazovanju (NN 10/97, 107/07, 94/13, 98/19), i članka 30. Statuta Općine Jasenice („Glasnik Općine Jasenice“ broj 1/18, 8/18, 1/21 i 3/21 – pročišćeni tekst), Općinsko vijeće Općine Jasenice na 6. izvanrednoj sjednici održanoj 13 . listopada 2021.. godine donosi

**ODLUKU**

**o mjerilima za naplatu usluga Dječjeg vrtića «Ljubičica»**

**Članak 1.**

Ovom odlukom utvrđuju se visina, uvjeti i način naplate usluga Dječjeg vrtića „Ljubičica» (u daljnjem tekstu: dječji vrtić) od roditelja/staratelja - korisnika usluga (u daljnjem tekstu: korisnika usluga).

**Članak 2.**

Dječji vrtić „Ljubičica“ obavlja usluge predškolskog odgoja i obrazovanja te skrbi o djeci predškolske dobi (u daljnjem tekstu: predškolski odgoj) ostvarivanjem redovitog programa njege, odgoja, naobrazbe, zdravstvene zaštite, prehrane i socijalne skrbi djece predškolske dobi.

**Članak 3.**

Usluge dječjeg vrtića ostvaruju se u petodnevnom radnom tjednu kao:

* 10 - satni vrtićki program (cjelodnevni boravak s 4 obroka)

 Program predškole namijenjen je djeci koja nisu obuhvaćena nekim od organiziranih oblika predškolskog odgoja i obrazovanja, a na jesen polaze u prvi razred osnovne škole i za djecu s područja općine Jasenice je besplatan. Program predškole organizira se u trajanju i prema rasporedu utvrđenom Godišnjim planom i programom rada Vrtića.

 Programi iz stavka 2., ove Odluke provode se u trajanju i prema rasporedu utvrđenom Godišnjim planom i programom rada Vrtića te u zavisnosti od interesa roditelja.

**Članak 4.**

Troškove usluga dječjeg vrtića snosi općina Jasenice kao osnivač i korisnici programa.

Ekonomska cijena vrtića obuhvaća slijedeće vrste troškova:

* bruto plaće,
* naknade i materijalna prava radnika
* prehranu djece
* materijalne izdatke
* energiju i komunalije
* tekuće održavanje objekta i opreme
* nabavu namještaja i opreme
* nabavu didaktičke opreme
* nabavu sitnog inventara

**Članak 5.**

Za obavljanje usluga iz članka 3. ove Odluke, puna mjesečna cijena programa Dječjeg vrtića za kalendarsku godinu izračunava se na osnovi ukupnog godišnjeg rashoda i procijenjenog godišnjeg broja korisnika usluga Dječjeg vrtića za kalendarsku godinu.

Punu mjesečnu cijenu usluga Dječjeg vrtića utvrđuje načelnik općine Jasenice na prijedlog Upravnog vijeća Dječjeg vrtića do 31. ožujka, a na temelju mjerila utvrđenih ovom Odlukom.

**Članak 6.**

Korisnik usluga Dječjeg vrtića koji ima prebivalište na području općine Jasenice sudjeluje u plaćanju pune mjesečne cijene usluga Dječjeg vrtića ovisno o duljini trajanja programa i to:

* 10 – satni vrtićki program s uključena 4 obroka u iznosu od 700,00 kuna

Općina Jasenice financirat će razliku do visine ekonomske cijene boravka djeteta u Dječjem vrtiću.

U slučaju kada samo jedan od korisnika usluga i dijete imaju prebivalište na području Općine Jasenice, njihovo sudjelovanje u mjesečnoj cijeni usluga Dječjeg vrtića utvrđuje se sukladno stavku 1. ovog članka.

**Članak 7.**

Korisnik usluga Dječjeg vrtića koji nema prebivalište na području općine Jasenice plaća punu mjesečnu cijenu usluga Dječjeg vrtića iz članka 5. ove Odluke.

Iznimno od odredbe stavka 1. ovog članka, korisnik usluga koji ima prebivalište na području druge jedinice lokalne samouprave koja je sklopila Ugovor o međusobnim pravima i obvezama s Dječjim vrtićem, sudjeluje u cijeni usluga Dječjeg vrtića sukladno odluci predstavničkog tijela te jedinice lokalne samouprave.

**Članak 8.**

Mjesečno sudjelovanje korisnika usluga s prebivalištem na području općine Jasenice u punoj mjesečnoj cijeni usluga Dječjeg vrtića, utvrđeno u smislu članka 6 stavak 1.ove odluke umanjuje se kako slijedi:

**Oslobađaju se obveze sudjelovanja u cijeni programa dječjeg vrtića**:

* djeca s teškoćama u razvoju temeljem Rješenja

**Utvrđuje se umanjenje sudjelovanja u cijeni programa**:

* djeca čija obitelj koristi stalnu novčanu pomoć Centra za socijalnu skrb, temeljem Rješenja ,roditelj sudjeluje s 50% cijene utvrđenog programa
* korisniku usluga sa dvoje ili više djece koja istodobno pohađaju dječji vrtić, za drugo dijete 70 %, za treće i svako sljedeće dijete roditelji su oslobođeni plaćanja usluga
* dijete samohranog roditelja, roditelj sudjeluje s 70% cijene utvrđenog program (temeljem rješenja)
* za dijete koje zbog bolesti i to preko 30 dana ne koristi program vrtića, roditelji sudjeluju s 50% cijene utvrđenog programa
* za dijete koje zbog bolesti ne koristi program 10 i više dana roditelj plaća 70% cijene vrtića samo uz predočenje ispričnice od nadležnog liječnika koju je dužan dostaviti do zadnjeg dana u mjesecu

 Roditelj može koristiti samo jednu olakšicu koja je za njega najpovoljnija.

 Pravo na olakšice u plaćanju redovitog programa utvrđuju predškolske ustanove na temelju dokumentacije koju dostavljaju roditelji.

**Članak 9.**

 Program dječjeg vrtića organizira se u pravilu za pet radnih dana tjedno osim za vrijeme blagdana.

 U vrijeme ljetnih praznika, plaćanje vrtića za dva ljetna mjeseca izvršava se na sljedeći način:

 - srpanj – kolovoz: ukoliko dijete ne pohađa vrtić tijekom ljetnih mjeseci a upisano je, za redoviti program plaća akontaciju u iznosu od 200,00 kn

* ukoliko dijete pohađa vrtić, plaća redovnu cijenu navedenu u članku 6. Ove Odluke

**Članak 10.**

 Roditelj djeteta korisnika usluga dječjeg vrtića, dužni su sudjelovanje u cijeni programa dječjeg vrtića uplatiti na žiro-račun dječjeg vrtića, najkasnije do 15-tog u mjesecu za prethodni mjesec.

 Ako roditelj ne izvrši obvezu plaćanja u roku od 30 dana od isteka zadnjeg dana dospijeća obveze iz stavka 1. ovog članka, dječji vrtić može otkazati pružanje usluge, a potraživanje naplatiti aktiviranjem sredstava osiguranja plaćanja ili drugim raspoloživim sredstvima.

 Dječji vrtić će također otkazati roditelju čije dijete izostaje iz vrtića, a roditelj o razlogu izostanka ne izvijesti u roku od 30 dana od početka izostanka.

**Članak 11.**

 Roditelj je dužan obavijestiti dječji vrtić o prekidu korištenja usluga najmanje osam dana prije prekida.

**Članak 12.**

 Dječji vrtić i roditelj djeteta korisnika usluga sklapaju ugovor o neposrednim pravima i obvezama u skladu s odredbama ove odluke te općeg akta dječjeg vrtića

**Članak 13.**

Vrtić može otkazati pružanje usluga korisniku za slučaj:

* nemarnog i neodgovornog odnosa korisnika prema predškolskoj ustanovi (nepoštivanje kućnog reda, neplaćanje učešća u cijeni boravka i sl)
* kada stručna služba vrtića ustanovi da dijete s posebnim potrebama nije spremno biti uključeno u vrtić.

**Članak 14.**

Ova Odluka objavit će se u „Glasniku općine Jasenice“, a stupa na snagu osmog dana od dana objave u glasniku općine Jasenice.

**PREDSJEDNICA**

**Anamarija Maruna**